Um " diplomatic agents " er notað heitið diplómatískir fulltrúar , þ.e. um þá sem venjulega kallast " diplómatar " . Til mála kom að nota orðið " sendierindreki " , eins og gert er í þýðingu áðurnefnds samnings , eða " stjórnarerindreki " , eins og fjölmiðlar nota nú oft í merkingunni " diplomat " , en hvorugt þeirra hefur fest rætur . Diplómatískir fulltrúar sendiráða eru annars vegar forstöðumenn sendiráða og hins vegar diplómatískir starfsmenn sendiráða . Sendiráðsmenn nær til allra manna í hverju sendiráði , þ.e. forstöðumanns , diplómatískra starfsmanna , skrifstofu - og tæknistarfsmanna og þjónustustarfsmanna .